《淮人多食蛙者作诗示意》
宋代·朱翌

淮人为水族，疱脍亦已巧。
田间有鸣鸡，性命得自保。
吴人口垂涎，捕取穷浩渺。
於吴产或多，於淮求则少。
要之业境会，食债良自绕。
予也家淮南，游吴尝草草。
平生下箸处，但觉皆羊枣。
不论赤鯶公，亦及长须老。
何况鼓吹部，可作钟鼎宝。
世间多空中，所见徒有表。
至美不外示，鱼鳖岂皆好。
君看十月鹑，羽翼甚轻矫。
变化须臾间，不念旧池沼。
食鹑乃无言，食蛙或颦愀。
鹑蛙等无二，妄想自颠倒。
舌根无尽期，所得在一饱。
哀哉南路徐，食方说燖焰。
但俱供芋羹，不必著锦袄。
较之食疮痂，岂但能稍稍。

作者简介：朱翌（1097—1167）字新仲，号潜山居士、省事老人。舒州（今安徽潜山）人，卜居四明鄞县（今属浙江）。绍兴八年（1138），除秘书省正字，迁校书郎、兼实录院检讨官、祠部员外郎、秘书少监、起居舍人。十一年，为中书舍人。秦桧恶他不附己，谪居韶州十九年。桧死，充秘阁修撰，出知宣州、平江府。乾道三年卒，年七十一。名山胜景，游览殆。